Loci (Pušas pagasts)
Loci ir ciems Pušas pagastā, Rēzeknes novadā. Atrodas 242 km attālumā no Rīgas. Ciema apkārtnē atrodas Žierkleits. Ciemā dzimis un darbojies podnieks, Tautas daiļamata meistars - Ādams Kāpostiņš (1905-1987). Meistara darināto podiņu krāsns no viņa mājām pārvesta uz Raiņa muzeju “Jasmuiža”. Ādama Kāpostiņa podiņu krāsns ir unikāla ar to, ka tā ir vienīgā šāda veida keramiķa paša darinātu podiņu krāsns ne tikai Latgalē un Latvijā, bet, domājams, visā pasaulē. 1897. gadā katoļu ciemā bija 28 sētas ar 166 cilvēkiem.